त्यसपछि कथित उच्च जातिका गाउँलेको समूहले सामूहिक यातना दिँदै गैरदलितसंग प्रेम गरेको भन्ने स्वीकार गर्न लगाई २०६९ चैत्र १४ गते देशनिकाला गरेको महेन्द्रका बाबु बिसे तिरुवाले बताउनु भयो । दलित भएकै कारण विकलाई देश निकाला गरेको झण्डै २ महिना भईसक्दा पनि सहयोग गर्ने कोही नुहुँदा घटना बाहिर आउन सकेको थिएन । अछामका प्रमुख प्रहरी नायब निरीक्षक श्यामप्रसाद पौडेलले भने उनीहरुवीच फोन सम्पर्क भएपछि आफन्तले निगरानी गरेको र प्रहरीले दोषी ठहर नगरेको प्रतिक्रिया दिनु भएको छ । भैरवस्थान तथा विनायक प्रहरी चौकीमा विबाद समाधान हुन नसकेपछि गाउँलेहरुले नै यसो गरेका उहाँको भनाई छ ।
